Up-390/02
Datum: 2003-04-25T00:00:00.000+02:00
ecli: ECLI:SI:USRS:2003:Up.390.02
vrsta: posamični akt
zadeva: ustavna pritožba
objavljeno: Neobjavljeno | 25.04.2003
dokument: US22373
akt: Ustavna pritožba A. A. zoper sodbo Višjega sodišča v Mariboru št. Kp 560/2001 z dne 6. 9. 2001 v zvezi s sodbo Okrožnega sodišča v Mariboru št. K 117/2001 z dne 19. 4. 2001
resitev: zavrženje
izrek: Ustavna pritožba A. A. zoper sodbo Višjega sodišča v Mariboru št. Kp 560/2001 z dne 6. 9. 2001 v zvezi s sodbo Okrožnega sodišča v Mariboru št. K 117/2001 z dne 19. 4. 2001 se zavrže.
stavek: Ker pritožnik ni izkazal, da je zoper pravnomočno obsodilno sodbo izčrpal vsa pravna sredstva (zahtevo za varstvo zakonitosti), je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-06-25T22:00:00.000Z
datum_odlocitve: 2003-04-24T22:00:00.000Z

# Up-390/02-7

21. 5. 2003

# SKLEP

Ustavno sodišče je v postopku za preizkus ustavne pritožbe A. A., na prestajanju kazni zapora v ZPKZ Ž., na seji senata dne 25. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sodbo Višjega sodišča v Mariboru št. Kp 560/2001 z dne 6. 9. 2001 v zvezi s sodbo Okrožnega sodišča v Mariboru št. K 117/2001 z dne 19. 4. 2001 se zavrže.**

## OBRAZLOŽITEV

Pritožnik z ustavno pritožbo izpodbija pravnomočno sodbo, s katero je bil spoznan za krivega storitve dveh poskusov kaznivih dejanj umora po prvem odstavku 127. člena Kazenskega zakonika (Uradni list RS, št. 63/94 in nasl. - v nadaljevanju KZ) v zvezi s 22. členom KZ.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.

Ker pritožnik ni izkazal, da bi zoper izpodbijano sodbo izčrpal zahtevo za varstvo zakonitosti na podlagi prvega odstavka 420. člena Zakona o kazenskem postopku (Uradni list RS, št. 63/94 in nasl. - ZKP), je bilo treba ustavno pritožbo zavreči.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk.

Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.

Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer